**ОБ Я В Л Е Н И Е**

Община Пловдив в изпълнение на проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г., ще осъществи **процедура по подбор** на Младежки работник**.**

**Работно място:** ОП „Младежки център Пловдив“.

**Брой обявени места:** Младежки работник– 1 брой.

1. **ОПИСАНИЕ НА ДЕЙНОСТТА НА МЛАДЕЖКИЯ РАБОТНИК:**

**Основни функции:**

1. Да е запознат със спецификата на младежката работа и да познава приликите и разликите от формалните и неформални методи на работа.
2. Да работи върху планирането, организирането и реализирането на дейности и инициативи, целящи подобряване качеството на живот на младите хора.
3. Да работи по посока повишаване на гражданската активност у младежите.
4. Да планира и провежда неформални дейности насочени към деца, младежи, родители и преподаватели.
5. Да извършва мобилна работа с представители на целевата група, включително и изнесени обучения в региона.
6. Да осъществява инициативи от социална значимост за местните общности.
7. Да работи за развитието на междукултурния и международен диалог между младите хора.
8. Да умее да планира необходимите човешки, финансови, материално-технически и информационни ресурси за провеждането на дейности.
9. Да умее да проучва потребностите на обучаемите, както и да формулира и прилага групови и индивидуални планове за обучение и менторство, да оценява резултатите и да планира финалния резултат. Да прилага техники и методи на преподаване с помощта на учене чрез преживяване, използване на казуси, игри, симулации, дискусии и други инструменти за работа с обучаеми.
10. Да изпълнява в срок всички заложени дейности, съобразно план - графика на дейностите на проекта.
11. Да участва при провеждане на екипни срещи.
12. Да спазва професионалната етика на екипа.
13. Да познава и спазва етичните норми за работа.
14. Да отчита своята работа пред ръководителя на проект.

**Минимални изисквания за заемане на длъжността:**

1. Образователно – квалификационна степен: „Бакалавър”;
2. Владеене на английски език ниво В1 съгласно Европейската езикова квалификационна рамка или еквивалентно;
3. Умения за съставяне и работа с документи, компютърна грамотност;
4. Опит в провеждането на подобен тип дейности се счита за предимство.

**Специфични изисквания:**

1. Да умее да работи самостоятелно и в екип;
2. Да умее да планира, да е комуникативен и инициативен;
3. Да предлага решения на възникнали проблеми;
4. Да е отговорен, внимателен, търпелив и да проявява толерантно отношение към хората;
5. Не проявява дискриминация по етнически, полов, расов, религиозен и/или друг признак;
6. Да умее да работи с деца, младежи, родители и преподаватели, както и такива от рискови и уязвими групи.

**Длъжността „Младежки работник“** се заема, чрез сключване на **трудов договор по чл. 68, ал. 1, т. 2 и чл. 70, ал.1 от Кодекса на труда с Кмета на Община Пловдив, с работно време – 4 часа дневно при сумирано изчисляване на работно време и при спазване на изискванията за междудневна и междуседмична почивка, съгласно Кодекса на Труда.**

**Основното месечно възнаграждение** по трудовия договор е в размер **570.00 лв.** /петстотин и седемдесет лева и нула стотинки/.Възнаграждението се осигурява по Проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г.

1. **РЕД ЗА ПРОВЕЖДАНЕ НА ПОДБОРА :**

**1.** **Необходимите документи**, които следва да бъдат представени от кандидатите за участие в подбора са:

* Заявление за участие в подбор по **образец**.
* Автобиография по **образец**.
* Декларация по **образец**.
* Копие от документи за придобита образователна степен, допълнителни квалификации.
* Копие от документи, удостоверяващи продължителността на професионалния опит.
1. Документите следва да се подават лично или чрез пълномощник, или по куриер /валидна е датата на получаване/ в Община Пловдив, пл. „Стефан Стамболов“ 1, **за проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г.,** в срок **от 20.05.2021г. до 11.06.2021г. включително – 17.00 часа.**
2. Всяко постъпило заявление за участие в подбора в рамките на обявения срок се разглежда от комисия, определена със заповед на Кмета на Община Пловдив, в която участват представители на ОП „Младежки център Пловдив“.
3. Подборът протича в **два етапа**:
* Проверка за съответствието на представените документи с обявените изисквания, в срок до **5 (пет) работни дни** от изтичане срока на обявлението.
* Интервю в срок до **5 (пет) работни дни** след проверката на съответствията на представените документи.

До по-нататъшно участие в процедурата за подбор не се допускат лица, които не са представили всички необходими документи в срок или представените документи не удостоверяват изпълнението на изискванията.

Списъците на допуснатите и недопуснатите до интервю  кандидати, както и датата, часът и мястото на провеждане на интервюто се обявяват на интернет страницата на Община Пловдив. В списъка на недопуснатите до събеседване кандидати се посочват основанията за недопускането им.

Интервюто се провежда от комисията по т. 3 и има за цел да се установи в каква степен всеки кандидат притежава професионалните качества и мотивация, необходими за изпълнението на длъжността.

След приключване на работата си комисията изготвя протокол с резултатите от интервюто и списък с класираните кандидати в срок до **5 (пет) работни дни** от провеждането на интервюто.

Извлечение от протокола, отразяващ резултатите, се публикува на интернет страницата на община Пловдив .

Кметът на Община Пловдив сключва трудов договор с класираният кандидат.

**Дата: 20.05.2021г.**

**гр. Пловдив**